Verejný Obstarávateľ : Mestská časť Bratislava-Petržalka, Kutlíkova 17, 852 12    
                                              Bratislava
Spracovateľ : E-aukcie s.r.o., Svoradova 1, 811 03 Bratislava
 
PREDMET ZÁKAZKY: 	Poskytovateľ služieb technika BOZP a OPP pre mestskú časť Bratislava–Petržalka a organizácie zriadené MČ Bratislava–Petržalka formou elektronického verejného obstarávania

Podprahová zákazka

Výzva na predkladanie ponúk  

vypracovaná v súlade  s § 99 zákona  č. 25/2006 Z. z. o verejnom obstarávaní a o zmene a doplnení niektorých zákonov (ďalej len „zákon o verejnom obstarávaní“) na dodanie služieb: Poskytovateľ služieb technika BOZP a OPP pre mestskú časť Bratislava–Petržalka a organizácie zriadené MČ Bratislava–Petržalka formou elektronického verejného obstarávania

1. Identifikácia verejného obstarávateľa: 
    Mestská časť Bratislava  Petržalka
    Sídlo: Kutlíkova 17, 852 12 Bratislava
    V zastúpení: Doc. RNDr. Milan Ftáčnik, CSc., starosta
    IČO: 603201

Spracovateľ : E-aukcie s.r.o.
	Svoradova 1, 811 03 Bratislava
Kontaktná osoba : Barbora Bíziková -  administrátor, 
	email: info@dobryvyber.sk, tel: 02/38 100 111

2. Predmet zákazky: Výber poskytovateľa služieb technika BOZP a OPP pre mestskú časť Bratislava–Petržalka a organizácie zriadené MČ Bratislava–Petržalka formou elektronického verejného obstarávania.

3. Typ zmluvy: Výsledkom postupu verejného obstarávania bude zmluva na dodanie služby predmetu zákazky (podľa opisu zákazky). 
	
4. Klasifikácia predmetu zákazky:  Spoločný slovník obstarávania:
    Hlavný predmet obstarávania CPV: 71317200-5, 71317100-4

5. Opis predmetu zákazky: 
Výber poskytovateľa služieb technika BOZP a OPP pre mestskú časť Bratislava–Petržalka a organizácie zriadené MČ Bratislava–Petržalka formou elektronického verejného obstarávania.  
6. Lehota trvania zmluvy: 24 mesiacov

7. Množstvo alebo rozsah predmetu zákazky: 17 organizácií mestskej časti
            
8. Rozdelenie predmetu zákazky na časti:  NIE 
Uchádzač musí predložiť ponuku na celý predmet zákazky.
9. Hlavné podmienky financovania a platobné podmienky: 
Predmet zákazky sa bude financovať z vlastných zdrojov obstarávateľa a z rozpočtu zariadení v zriaďovateľskej pôsobnosti MČ Bratislava–Petržalka. Úhrada za predmet zákazky sa uskutoční v eurách bezhotovostným platobným stykom na základe predloženej faktúry s lehotou splatnosti do 14 dní po jej prevzatí verejným obstarávateľom. Platba bude vykonaná na základe dodacieho listu k faktúre odsúhlaseným a podpísaným  prostredníctvom finančného ústavu kupujúceho.
   
Predpokladaná hodnota zákazky je vo výške 59 100,- EUR bez DPH. 
      Verejný obstarávateľ preddavky neposkytuje.           

10. Podmienky účasti  vo verejnom obstarávaní  
      Splnenie podmienok účasti uchádzačov
    Hodnotenie splnenia podmienok účasti uchádzačov bude založené na posúdení: 
10.1. osobného postavenia uchádzača: 
	Uchádzač musí spĺňať podmienky účasti podľa § 26 ods. 1 zákona. Ich splnenie preukáže predložením dokladov v zmysle § 26 ods. 2 písm. a) až e), ods. 3, resp. ods. 4 zákona predložením originálnych dokladov alebo ich overených kópií nie starších ako 3 mesiace.
	Ak uchádzač preukazuje splnenie podmienok účasti spôsobom uvedeným v § 128 ods. 1 zákona, treba postupovať zároveň v zmysle § 155 ods. 8 písm. a) zákona. Ak uchádzač preukazuje splnenie podmienok účasti podľa § 128 ods. 1 zákona, v tom prípade treba predložiť aj platný doklad o oprávnení dodávať tovar, uskutočňovať práce, alebo poskytovať službu 

10.2.  Finančné a ekonomické postavenie uchádzača: 
10.2.1. podľa  § 27 ods. 1 písm. a) zákona – vyjadrením banky
10.2.2. podľa  § 27 ods. 1 písm. d) zákona – prehľad o celkovom obrate za predchádzajúci kalendárny rok, min. 50 000,-€
10.3.  technickej alebo odbornej  spôsobilosti uchádzača: 
10.3.1. podľa § 28 ods. 1 písm. a) zákona - zoznam dodávok uskutočnených za predchádzajúce rok s uvedením odberateľov, cien, miest a lehôt uskutočnenia prác. Uchádzač v zozname uvedie odberateľov s uvedeným finančným objemom dodávok  – osobitne za každý kalendárny rok v €, v celkovej hodnote predmetu zákazky min 50 000 € bez DPH.
         Uchádzač môže predmetné uviesť v tabuľke, ktorá bude obsahovať nasledovné údaje:
Názov predmetu zmluvy	Cena
s DPH	Lehota realizácie
začiatok a koniec 	Obchodné meno a sídlo odberateľa	Kontaktné údaje odberateľa*	

					

podľa § 28 ods. 1 písm. g) uchádzač predloží odbornú spôsobilosť na činnosti
-	Technik požiarnej ochrany
-	Bezpečnostnotechnická služba
-	Výchova a vzdelávanie v oblasti ochrany práce : 1.1 – výchova a vzdelávanie zamestnancov a vedúcich zamestnancov
-	Výchova a vzdelávanie v oblasti ochrany práce v rozsahu: 6.1 výchova a vzdelávanie osôb na obsluhu motorových vozíkov
-	Výchova a vzdelávanie v oblasti ochrany práce v rozsahu: 5.1 výchova a vzdelávanie elektrotechnikov.

Doklady preukazujúce podmienky účasti vrátane certifikátu  žiadame predložiť v jazyku slovenskom.
Na preukázanie technickej alebo odbornej spôsobilosti môže uchádzač využiť technické a odborné kapacity inej osoby bez ohľadu na ich právny vzťah, ktoré bude mať k dispozícii na plnenie zmluvy. V takomto prípade predloží verejnému obstarávateľovi doklad preukazujúci túto skutočnosť, ktorým bude čestné vyhlásenie tejto osoby.

10.4  Čestné vyhlásenie uchádzača:  
	Uchádzač predloží čestné vyhlásenie o tom, že akceptuje podmienky uvedené v zmluve na dodanie predmetu zákazky a v tejto výzve bez výhrad. 

11.   Hodnotenie splnenia podmienok účasti vo verejnom obstarávaní: 
         Splnenie podmienok účasti bude posudzované na základe predloženia požadovaných dokumentov a dokladov v súlade so zákonom a s touto výzvou nasledovne: Splnil - nesplnil.                                                                                                                                                                                                                                                                   
12.  Označenie, či sa vyžaduje uviesť mená a odbornú kvalifikáciu osôb zodpovedných                    za plnenie zmluvy: ÁNO		                                                                                                                                          
                                                                               
13.   Poskytovanie súťažných podkladov                                              
Súťažné podklady si záujemca môže písomne vyžiadať na adrese:
-	E-aukcie s.r.o., Svoradova 1, 811 03 Bratislava
-	kontaktná osoba: Barbora Bíziková
-	e-mail: info@dobryvyber.sk
Súťažné podklady sa budú vydávať:                                                                          v pracovných dňoch od dňa zverejnenia tejto výzvy na internetovej stránke verejného obstarávateľa do 24.8. 2009 do 12,00 hod.  SELČ                
Spôsob prevzatia súťažných podkladov:                                                                                     - osobné prevzatie na adrese E-aukcie s.r.o., Svoradova 1, 811 03 Bratislava

14. Otváranie  ponúk sa uskutoční: 31.8. 2010 o 13.00 hod. SELČ na adrese: 
E-aukcie s.r.o., Svoradova 1, 811 03 Bratislava 4. posch. 
Otváranie ponúk je neverejné. 
15. Lehota na predkladanie  ponúk: 
      Ponuku  je potrebné doručiť najneskôr dňa  31.8. 2010 do 12.00 hod. SELČ.
 
16. Adresa, na ktorú sa majú ponuky doručiť: 
E-aukcie s.r.o., Svoradova 1, 811 03 Bratislava

17. Ponuky sa predkladajú v slovenskom jazyku.
      Ponuka musí mať označenie: „Verejné obstarávanie  – neotvárať“
                                    heslo súťaže: „BOZP a OPP“                       
                 
18. Kritéria na hodnotenie ponúk: 
     Verejný obstarávateľ stanovil jediné kritérium na vyhodnotenie ponúk: najnižšia cena za dodanie predmetu zákazky.

19. Platnosť zmluvy:       
      Do 30.9. 2012

20.  Lehota platnosti ponúk: do 15.9.2010.

21. Ďalšie informácie verejného  obstarávateľa:    
1.	Verejný obstarávateľ uzavrie s úspešným uchádzačom zmluvu podľa Obchodného zákonníka.
2.	Verejný obstarávateľ si vyhradzuje právo uzatvoriť zmluvu v prípade odstúpenia úspešného uchádzača s uchádzačom, ktorý svojou ponukou skončil na druhom mieste.
3.	Verejný obstarávateľ si vyhradzuje právo neuzatvoriť zmluvu so žiadnym uchádzačom v prípade, ak podmienky predložené v ponuke budú pre obstarávateľa zjavne nevýhodné.

                                                                               Doc. RNDr. Milan Ftáčnik, CSc.